《正月十六夜鲲屿即事》
清代·朱景英

曼衍鱼龙夜，喧阗鼓角来。将军重横海，宾客快登台。

古堞星芒出，高舻火射回。还歌紫云曲，一泻白银堆。

作者简介：湖南武陵人，字幼芝，一字梅冶，晚号研北翁。乾隆十五年解元。历任宁德知县，台湾鹿耳门同知，北路理番同知。工汉隶。尝纂修《沅州府志》。有《海东日札》、《畬经堂集》、《研北诗馀》。